(OPRAVA) **RÁMCOVÁ DOHODA**

**o poskytovaní nových licencií Microsoft a súvisiacich licenčných práv**

uzavretá podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**(ďalej len „Dohoda“)**

**Článok 1**

**Zmluvné strany**

Objednávateľ: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

 Zastúpená: Ing. Richard Strapko, predseda predstavenstva

 Ing. Ľubomír Kováčik, člen predstavenstva

 IČO: 35 937 874

 IČ DPH: SK 2022027040

 Zapísaná: v Obchodnom registri Okresného súdu Bratislava I,

oddiel Sa, vložka číslo: 3602/B

 IBAN: SK47 8180 0000 0070 0018 2424

 SWIFT/BIC kód: SPSRSKBA

 (ďalej len „Objednávateľ“)

##### a

Dodávateľ:

Sídlo:

Zastúpený :

IČO:

IČ DPH:

Zapísaný:

IBAN:

SWIFT/BIC kód:

(ďalej len „Dodávateľ“)

(Objednávateľ a Dodávateľ spolu ďalej ako „zmluvné strany“).

**Zmluvné strany uzatvárajú túto Dohodu v súlade s výsledkom verejného obstarávania na predmet zákazky „**Poskytovanie nových licencií Microsoft a súvisiacich licenčných práv“ uskutočneného podľa zákona o verejnom obstarávaní (ďalej iba ako „verejné obstarávanie“).

**Článok 2**

**Predmet dohody**

1. Dodávateľ vyhlasuje, že sa oboznámil a preskúmal všetky podmienky a okolnosti súvisiace s plnením predmetu tejto Dohody a sú mu známe všetky technické a kvalitatívne podmienky plnenia predmetu tejto Dohody, predmet tejto Dohody je mu jasný a je schopný ho v súlade s touto Dohodou včas a riadne plniť.
2. Podrobná špecifikácia predmetu dohody tvorí Prílohu č. 1 tejto dohody (ďalej len „predmet dohody“) a to na základe objednávok objednávateľa a za podmienok dohodnutých v tejto dohode.
3. Predmet dohody špecifikovaný v  tejto Dohode bude Dodávateľom aktivovaný na portále Microsoft Volume Licencing alebo Microsoft Business Center pod kontom Objednávateľa v termíne dohodnutom v zmysle článku 3 bod 4. tejto Dohody.
4. Zmluvné strany sa dohodli, že po úspešnom aktivovaní licencií podľa bodu 3. tohto článku Dohody bude zmluvnými stranami podpísaný protokol o odovzdaní a prevzatí licencií, na základe ktorého je Dodávateľ oprávnený fakturovať dodanie licencií.
5. Objednávateľ požaduje od Dodávateľa, v prípade potreby poskytnúť bezplatné testovacie licencie špecifikované v Dohode po dobu minimálne 30 dní pred záväznou objednávkou na predmet Dohody.
6. Objednávateľ požaduje od Dodávateľa pre licencie uvedené v zmluve mať právo na downgrade na predchádzajúce verzie obstarávaných produktov uvedených v Prílohe č.1.
7. Objednávateľ sa zaväzuje v súlade s touto Dohodou objednaný, riadne a včas dodaný predmet dohody prevziať a za prevzatý predmet dohody zaplatiť Dodávateľovi cenu určenú podľa článku 4 tejto Dohody.
8. Objednávateľ sa zaväzuje najneskôr do 5 pracovných dní odo dňa nadobudnutia účinnosti Dohody oznámiť Dodávateľovi meno, priezvisko, e-mailovú adresu, telefónne číslo kontaktnej osoby Objednávateľa (ďalej len „zástupca objednávateľa“).
9. Dodávateľ sa zaväzuje najneskôr do 5 pracovných dní odo dňa oznámenia zástupcu objednávateľa podľa bodu 8. tohto článku Dohody zaslať e-mailom zástupcovi Objednávateľa meno, priezvisko, e-mailovú adresu, telefónne číslo kontaktnej osoby Dodávateľa (ďalej len „zástupca dodávateľa“).
10. Objednávateľ prehlasuje, že nie je oprávnenou organizáciou verejného sektora v zmysle definície spoločnosti Microsoft (EMEA).
11. Dodávateľ prehlasuje, že spĺňa podmienku podľa § 11 ods. 1) písm. c) zákona o verejnom obstarávaní.

**Článok 3**

**Dodacie podmienky**

1. Zmluvné strany určujú na účely komunikácie súvisiacej s plnením predmetu tejto Dohody, zadávania objednávok, ukladania pokynov zo strany Objednávateľa, ako aj prevzatia objednanej časti predmetu dohody a podpisu písomného preberacieho protokolu nasledovné kontaktné osoby (ďalej len „kontaktné osoby“) a ich údaje v rozsahu meno a priezvisko, e-mail, telefónne číslo:
2. za Objednávateľa: (bude doplnené pred uzavretím tejto Dohody)
3. za Dodávateľa: (bude doplnené na základe informácií úspešného uchádzača pred uzavretím tejto Dohody)
4. Zmenu kontaktných osôb je možné vykonať písomným oznámením, podpísaným štatutárnym zástupcom príslušnej zmluvnej strany doručeným druhej zmluvnej strane, pričom na zmenu kontaktných osôb sa nevyžaduje uzavretie dodatku k tejto Dohode.
5. Dodávateľ sa zaväzuje dodávať Objednávateľovi predmet dohody na základe písomnej objednávky Objednávateľa.
6. Dodávateľ sa zaväzuje dodať objednávateľovi objednanú časť predmetu dohody najneskôr do 10 pracovných dní odo dňa doručenia písomnej objednávky Dodávateľovi.
7. Dodávateľ bude zabezpečovať dodanie predmetu dohody vo svojom mene a na svoje náklady, pričom zodpovedá za to, že dodaný predmet dohody nebude v rozpore s technickými normami a všeobecne záväznými právnymi predpismi platnými v Slovenskej republike a Dohodou, že ho dodá v bezchybnom stave, v sortimente, množstve a mieste plnenia podľa objednávky a v lehote podľa Dohody.
8. Prevzatie riadne a včas dodaného predmetu dohody podľa Prílohy č.1 tejto Dohody sa potvrdí podpisom dodacieho listu zástupcami oboch zmluvných strán a  podpisom preberacieho protokolu zástupcami oboch zmluvných strán.
9. V prípade, že predmet dohody bude dodaný s vadami, aj keď sa vada stane zjavnou až po prechode nebezpečenstva škody na predmete dohody, Objednávateľ je oprávnený uplatniť si u Dodávateľa nároky z vád predmetu dohody.
10. Plnenie predmetu dohody má vady, ak
11. nebolo dodané v objednanom množstve, type a špecifikácii podľa tejto Dohody a Prílohy č. 1,
12. bolo dodané iným spôsobom s iným výsledkom, než ako je špecifikované v Dohode a Prílohe č. 1,
13. vykazuje zjavné vady, t. j. nespĺňa výrobcom deklarované vlastnosti a parametre,
14. Dodávateľ nezabezpečil pre Objednávateľa užívacie právo k predmetu dohody v súlade s podmienkami článku 2 bod 3. tejto Dohody.
15. V prípade preukázateľne neodstrániteľnej vady dodanej položky predmetu dohody sa Dodávateľ zaväzuje dodať Objednávateľovi náhradnú položku predmetu dohody zodpovedajúcej kvality.
16. Kontaktná osoba Objednávateľa, nie je povinná potvrdiť dodanie objednanej časti predmetu dohody, ak:
* nezodpovedá Dohode,
* nezodpovedá objednávke,
* nebola riadne a/alebo včas dodaná.

**Článok 4**

**Cena a platobné podmienky**

1. Ceny položiek predmetu dohody podľa tejto Dohody uvedené v Prílohe č. 1 sú stanovené v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa tento zákon vykonáva ako maximálne. K cenám bude účtovaná DPH v súlade s právnymi predpismi platnými v čase poskytnutia zdaniteľného plnenia. Na zmenu sadzby výšky DPH sa nevyžaduje úprava formou dodatku k Dohode.
2. Celková cena predmetu dohody podľa tejto Dohody nesmie presiahnuť finančný limit plnenia, ktorý je (pozn.: bude doplnené podľa ponuky úspešného uchádzača) ................ eur bez DPH, .....% DPH t.j................... eur, .................. eur s DPH (slovom: ..........................) (pozn.: bude doplnené podľa ponuky úspešného uchádzača).
3. Dodávateľ je povinný fakturovať Objednávateľovi cenu za objednané a prevzaté Plnenie v súlade s dodacím listom a preberacím protokolom. Jednotkovú cenu každej fakturovanej položky predmetu dohody jednotlivo je Dodávateľ povinný určiť v súlade s Prílohou č. 1.
4. Maximálny finančný objem súm za predmet dohody podľa tejto Dohody počas doby jej trvania nesmie prekročiť finančný limit plnenia podľa bodu 2. tohto článku a vypočíta sa ako súčet súm jednotlivých fakturovaných plnení.
5. Ak sa Dodávateľ, ktorý v momente uzavretia tejto Dohody nie je platiteľom DPH, stane po uzavretí tejto Dohody platiteľom DPH, finančný limit plnenia uvedený bez DPH v bode 2. tohto článku, ako aj ceny jednotlivých položiek predmetu dohody uvedené v Prílohe č. 1 bez DPH sa budú považovať za ceny s DPH odo dňa vzniku povinnosti Dodávateľa odvádzať DPH.
6. Predpokladané množstvá položiek predmetu dohody uvedené v Prílohe č. 1 nie je Objednávateľ povinný odobrať. Pre vylúčenie všetkých pochybností Dodávateľ berie na vedomie, že Objednávateľ nie je na základe tejto Dohody povinný zadať akúkoľvek objednávku, ako ani vyčerpať finančný limit, uvedený v bode 2. tohto článku. Jednotlivé položky predmetu dohody je Objednávateľ oprávnený objednávať v závislosti od svojich prevádzkových podmienok, potrieb a strategických rozhodnutí.
7. V prípade, ak sa po uzatvorení tejto Dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto Dohode a Dodávateľ už preukázateľne v minulosti za takúto nižšiu cenu Plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto Dohody je viac ako 5 % v neprospech ceny podľa tejto Dohody, zaväzuje sa Dodávateľ poskytnúť Objednávateľovi pre takéto Plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Dohody a nižšou cenou.
8. Dodávateľovi vzniká právo na vystavenie faktúry na cenu dodaných položiek predmetu dohody až momentom ich prevzatia a podpísania dodacieho listu a preberacieho protokolu kontaktnou osobou Objednávateľa. Podkladom pre vystavenie faktúry je dodací list a preberací protokol podpísaný kontaktnou osobou Objednávateľa.
9. Dodávateľ je povinný vystaviť faktúru najneskôr do piateho pracovného dňa mesiaca nasledujúceho po dni dodania a prevzatia objednaných položiek predmetu dohody Objednávateľom a bezodkladne ju doručiť Objednávateľovi.
10. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov, ako aj špecifikáciu Objednávateľom prevzatých položiek Plnenia. Za správne vyhotovenie faktúry zodpovedá v plnom rozsahu Dodávateľ.
11. Dodávateľ bude faktúry zasielať kontaktnej osobe Objednávateľa elektronicky vo formáte \*.pdf na e-mailovú adresu uvedenú v článku 3 bod 1. tejto Dohody.
12. Úhrada bude realizovaná formou bezhotovostného platobného styku bez poskytnutia zálohovej platby. Splatnosť faktúr je 30 dní odo dňa ich preukázateľného doručenia Objednávateľom. Za deň splnenia peňažného záväzku sa považuje deň odpísania dlžnej sumy z účtu Objednávateľa v prospech účtu Dodávateľa. Pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, ako deň splatnosti peňažného záväzku sa bude považovať za rovnako dohodnutých cenových a platobných podmienok nasledujúci prvý pracovný deň.
13. Faktúru vystavenú v rozpore s touto Dohodou je Objednávateľ oprávnený vrátiť Dodávateľovi na prepracovanie. Pre vylúčenie všetkých pochybností zmluvné strany konštatujú, že za vrátenie faktúry vystavenej a doručenej elektronicky v súlade s bodom 14. tejto Dohody sa považuje jej zaslanie na e-mailovú adresu, z ktorej bola Objednávateľovi zaslaná alebo na e-mailovú adresu uvedenú v článku 3 bod 1. tejto Dohody.
14. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry Objednávateľovi.
15. Objednávateľ je oprávnený jednostranne započítať svoje pohľadávky voči Dodávateľovi, ktoré mu vznikli z dôvodu uplatnenia ručenia za daň voči Objednávateľovi v zmysle § 69b zákona č. 222/2004 Z. z. o dani z pridanej hodnoty v znení neskorších predpisov, vrátane trov konania, ktoré mu vznikli v konaní s príslušným daňovým úradom, pohľadávky vzniknuté Objednávateľovi z uplatnených pokút podľa tejto Dohody a pohľadávky vzniknuté z dôvodu dlžného poistného na zdravotné poistenie, ktoré je povinný zaplatiť Dodávateľ Objednávateľovi ako zdravotnej poisťovni.

**Článok 5**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto Dohody, ktoré by spôsobilo, že by zmluvné strany alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Každá zmluvná strana sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či už peňažnú alebo inú, v súvislosti s dojednávaním, uzatváraním alebo plnením tejto Dohody.
3. Každá zmluvná strana sa zaväzuje bezodkladne informovať druhú zmluvnú stranu, pokiaľ si bude vedomá alebo bude mať konkrétne podozrenie na korupciu pri dojednávaní, uzatváraní alebo pri plnení tejto Dohody.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto Dohody je poskytnutý zmluvnej strane alebo zástupcovi zmluvnej strany v rozpore s týmto článkom Dohody, môže zmluvná strana od tejto Dohody odstúpiť.

**Článok 6**

**Osobitné povinnosti a subdodávatelia**

1. Dodávateľ je oprávnený plniť predmet tejto Dohody aj prostredníctvom subdodávateľov, ktorí musia spĺňať podmienky pre plnenie predmetu Dohody, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu dohody prostredníctvom subdodávateľov zodpovedá Dodávateľ Objednávateľovi tak, ako keby plnil predmet Dohody sám. Objednávateľ je oprávnený od tejto Dohody odstúpiť, ak zistí, že Dodávateľ zabezpečuje plnenie predmetu tejto Dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok Objednávateľa na náhradu škody z tohto dôvodu vzniknutej. Zoznam známych subdodávateľov je uvedený v Prílohe č. 2 tejto Dohody.
2. V prípade, že niektorí zo subdodávateľov nie je v okamihu podpísania tejto Dohody známy a vstúpi do procesu v priebehu plnenia predmetu tejto Dohody, resp. sa zmení niektorí zo subdodávateľov počas plnenia tejto Dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená účastníkmi dohody formou písomného dodatku k tejto Dohode. O každej zmene je Dodávateľ povinný bezodkladne - najneskôr do 7 kalendárnych dní - písomne informovať Objednávateľa, pričom je povinný zároveň predložiť Objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto Dohody. Ak Dodávateľ tento záväzok nedodrží, považuje sa to za závažné porušenie Dohody a Dodávateľ je povinný zaplatiť Objednávateľovi zmluvnú pokutu vo výške 20% finančného limitu podľa článku 4 bod 2. tejto Dohody s DPH alebo ceny časti Plnenia, ktorá bol plnená prostredníctvom predmetného subdodávateľa. Objednávateľ je oprávnený zmluvnú pokutu započítať voči splatnej pohľadávke Dodávateľa (vyplatiť Dodávateľovi dohodnutú cenu za Plnenie alebo jeho časť zníženú o 20%). Objednávateľ je oprávnený dohodnutú zmluvnú pokutu vo výške 20% vyúčtovať Dodávateľovi aj po odovzdaní predmetu Dohody, ak dodatočne zistí, že Dodávateľ porušil záväzok podľa tohto bodu.
3. Dodávateľ nie je oprávnený postúpiť akékoľvek práva a pohľadávky vyplývajúce z tejto Dohody na tretie osoby bez predchádzajúceho písomného súhlasu Objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
4. Dodávateľ a subdodávatelia uvedení v Prílohe č. 2 tejto Dohody, ak sa na nich taká zákonná povinnosť vzťahuje, sú v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov povinní byť zapísaní v registri partnerov verejného sektora aspoň po dobu trvania Dohody; za splnenie povinnosti subdodávateľov podľa tohto bodu zodpovedá Objednávateľovi Dodávateľ.

**Článok 7**

**Sankcie**

1. Pre prípad omeškania Objednávateľa so zaplatením ceny za prevzatý predmet dohody sa zmluvné strany dohodli na úrokoch z omeškania podľa príslušných ustanovení Obchodného zákonníka.
2. V prípade, ak sa Dodávateľ dostane do omeškania s dodaním objednaných položiek predmetu dohody v lehote dohodnutej v článku 3 bod 4. tejto Dohody je Objednávateľ oprávnený uplatniť si u Dodávateľa zmluvnú pokutu vo výške 0,1 % z ceny nedodaných položiek predmetu dohody vrátane DPH za každý aj začatý deň omeškania.
3. V prípade porušenia povinnosti Dodávateľa podľa článku 4 bod 9. tejto Dohody je Objednávateľ oprávnený uplatniť si u Dodávateľa zmluvnú pokutu vo výške 5 % z ceny fakturovaných položiek predmetu dohody s DPH, a to za každé také jednotlivé porušenie.
4. V prípade porušenia ktorejkoľvek povinnosti uvedenej v článku 6 tejto Dohody je Objednávateľ oprávnený uplatniť si u Dodávateľa zmluvnú pokutu vo výške 0,5 % z finančného limitu uvedeného v článku 4 bod 2. tejto Dohody s DPH, a to za každé také jednotlivé porušenie.
5. V prípade, ak sa vyhlásenie Dodávateľa uvedené v článku 2 bod 1 ukáže ako nepravdivé, Objednávateľ je oprávnený uplatniť si u Dodávateľa zmluvnú pokutu vo výške 0,5 % z finančného limitu uvedeného v článku 4 bod 2. tejto Dohody s DPH.
6. V prípade, ak sa Dodávateľ dostane do omeškania so splnením akejkoľvek inej povinnosti neuvedenej v bode 2. až 6. tohto článku je Objednávateľ oprávnený uplatniť si u Dodávateľa zmluvnú pokutu vo výške 200 eur za každý aj začatý deň omeškania.
7. Ak Objednávateľ nevyužije právo na odstúpenie od tejto Dohody podľa § 15 ods. 1 zákona o registri partnerov verejného sektora, je oprávnený uplatniť si u Dodávateľa sankciu vo výške 1000 eur.
8. Zaplatením zmluvnej pokuty alebo úroku z omeškania nie je dotknutý nárok poškodenej zmluvnej strany na náhradu škody v celom rozsahu, ktorá jej preukázateľne vznikla v dôsledku nesplnenia povinností druhej zmluvnej strany.
9. Objednávateľ má právo na náhradu škody, ktorá mu preukázateľne vznikla nesplnením vlastnej daňovej povinnosti Dodávateľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“) a následne uplatnením ručenia za daň voči Objednávateľovi v zmysle § 69 b tohto zákona č. 222/2004 Z. z. a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty z dôvodu neskorého vystavenia a doručenia faktúry. Objednávateľ má zároveň právo uplatniť u Dodávateľa i trovy konania, ktoré mu vzniknú v konaní podľa § 69b zákona č. 222/2004 Z. z., s príslušným daňovým úradom. Objednávateľ má právo na náhradu škody, ktorá mu vznikla v dôsledku nepravdivého prehlásenia Dodávateľa podľa článku 2 bod 11. tejto Dohody.

**Článok 8**

**Zmena a ukončenie Dohody**

1. V súlade s § 18 ods. 1 písm. a) zákona o verejnom obstarávaní sa zmluvné strany dohodli, že ak z dôvodu technickej obmeny tovaru na trhu sa počas účinnosti tejto Dohody stane nemožným dodať niektorú položku predmetu dohody podľa Prílohy č. 1 tejto Dohody (ďalej ako „nahrádzaná položka predmetu dohody“), Dodávateľ sa zaväzuje bezodkladne o tom zaslať Objednávateľovi písomné oznámenie aj s návrhom na náhradnú položku predmetu dohody. Technické parametre a špecifikácie náhradnej položky predmetu dohody musia byť rovnaké alebo lepšie, ako sú technické parametre a špecifikácie nahrádzanej položky predmetu dohody, s tým, že jednotková cena náhradnej položky predmetu dohody je rovnaká alebo nižšia ako jednotková cena nahrádzanej položky predmetu dohody. Povinnou prílohou oznámenia podľa tohto bodu je potvrdenie výrobcu o ukončení poskytovania nahrádzanej položky predmetu dohody alebo iné vyjadrenie výrobcu o tom, že nahrádzanú položku predmetu dohody nie je možné poskytnúť.
2. Ak Objednávateľ súhlasí s predloženým návrhom na náhradnú položku predmetu dohody, uzavrie s Dodávateľom dodatok k tejto Dohode, ktorej predmetom bude zmena Prílohy č. 1 v rozsahu nahradenia nahrádzanej položky predmetu dohody za náhradnú položku predmetu dohody.
3. Dohoda zaniká:
	* 1. uplynutím dohodnutej doby trvania Dohody;
		2. vyčerpaním finančného limitu podľa článku 4 bod 2. Dohody;
		3. písomnou dohodou zmluvných strán;
		4. písomnou výpoveďou ktorejkoľvek zmluvnej strany aj bez uvedenia dôvodu s 3 mesačnou výpovednou lehotou, ktorá začína plynúť od prvého dňa nasledujúceho kalendárneho mesiaca po mesiaci, v ktorom bola doručená písomná výpoveď druhej zmluvnej strane. Počas plynutia výpovednej lehoty sa zmluvné strany zaväzujú plniť vzájomné povinnosti vyplývajúce z tejto Dohody;
		5. odstúpením od Dohody ktoroukoľvek zo zmluvných strán.
4. Od tejto Dohody možno odstúpiť, mimo prípadov uvedených v tejto Dohode, aj v súlade s ustanovením § 344 a nasl. Obchodného zákonníka. Odstúpenie od tejto Dohody musí byť druhej zmluvnej strane doručené v listinnej forme.
5. Dodávateľ je oprávnený odstúpiť od tejto Dohody v prípade, ak Objednávateľ nezaplatí cenu za dodané položky predmetu dohody v lehote do 40 dní po uplynutí dohodnutej lehoty splatnosti faktúry.
6. Objednávateľ je oprávnený odstúpiť od tejto Dohody aj v prípade, ak
7. Dodávateľ nedodá objednané položky predmetu dohody ani do 5 pracovných dní od uplynutia lehoty na dodanie stanovenej v článku 3 bod 4. tejto Dohody,
8. sa vyhlásenie Dodávateľa uvedené v článku 2 bod 1. tejto Dohody ukáže ako nepravdivé alebo sa počas účinnosti tejto Dohody nepravdivým stane,
9. sa Dodávateľ stane dlžníkom poistného na zdravotné poistenie, ktoré je povinný platiť Objednávateľovi,
10. Dodávateľovi bol uložený jeden, alebo viacero trestov, uvedených v § 10 zák. č. 91/2016 Z. z. o trestnej zodpovednosti právnických osôb v znení neskorších predpisov,
11. dôjde k výmazu Dodávateľa - partnera verejného sektora na návrh oprávnenej osoby počas trvania Dohody,
12. je Dodávateľ - partner verejného sektora viac ako 30 dní v omeškaní so zápisom novej oprávnenej osoby podľa § 10 ods. 2 tretia veta zákona o registri partnerov verejného sektora,
13. subdodávatelia Dodávateľa, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
14. Objednávateľ je oprávnený od Dohody odstúpiť dňom právoplatného rozhodnutia registrujúceho orgánu o výmaze Dodávateľa alebo niektorého subdodávateľa Dodávateľa podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“).
15. Objednávateľ je oprávnený od Dohody odstúpiť dňom právoplatného rozhodnutia registrujúceho orgánu o pokute uloženej Dodávateľovi podľa § 13 ods. 2 zákona o registri partnerov verejného sektora.
16. V prípade, že nie je splnená povinnosť Dodávateľa podľa § 11 ods. 2 zákona o registri partnerov verejného sektora, alebo ak je Dodávateľ v omeškaní s plnením svojej povinnosti podľa § 10 ods. 2 tretej vety citovaného zákona, nie je Objednávateľ v omeškaní, ak z tohto dôvodu neplní, čo mu ukladá táto Dohoda.
17. Účinky odstúpenia od tejto Dohody nastávajú momentom doručenia písomného odstúpenia druhej zmluvnej strane.
18. Zánikom tejto Dohody nezanikajú zmluvným stranám vzájomné práva a povinnosti týkajúce sa vzájomného plnenia do dňa skončenia Dohody, ako aj nároky z prípadných zmluvných pokút a ostatných sankcií vrátane nároku na náhradu škody vzniknutej porušením tejto Dohody.

**Článok 9**

**Doručovanie**

1. Zmluvné strany sa dohodli, že písomnosti podľa tejto Dohody sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Pre vylúčenie všetkých pochybností zmluvné strany zhodne konštatujú, že ak táto Dohoda pre konkrétnu písomnosť požaduje konkrétny spôsob doručovania, zmluvné strany sú povinné doručovať príslušnú písomnosť spôsobom príslušným podľa tejto Dohody.
2. Písomnosti doručované poštou a kuriérskou službou sa doručujú na adresu sídla zmluvných strán uvedenú v článku 1 tejto Dohody.
3. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu, vrátane faktúr zasielaných v zmysle článku 4. bod 11 tejto Dohody e-mailom, sa považujú za doručené nasledujúci pracovný deň po ich odoslaní na emailovú adresu druhej zmluvnej strany.
4. Na doručovanie písomností týkajúcich sa vzniku, zmeny alebo zániku Dohody alebo akéhokoľvek porušenia Dohody sa nepoužije e-mail.

**Článok 10**

**Záverečné ustanovenia**

1. Dohoda sa uzatvára na dobu 12 mesiacov od nadobudnutia účinnosti Dohody alebo do vyčerpania finančného limitu uvedeného v článku 4 bod 2. Dohody, podľa toho ktorá skutočnosť nastane skôr.
2. Táto Dohoda nadobúda platnosť dňom jej podpísania účastníkmi dohody a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
3. Vo veciach nešpecifikovaných v tejto Dohode platia ustanovenia Obchodného zákonníka a súvisiace všeobecne záväzné právne predpisy platné v Slovenskej republike. Rozhodným právom pre túto Dohodu je slovenský právny poriadok.
4. Zmluvné strany sa v súlade s článku 6 Dohovoru OSN o medzinárodnej kúpe tovaru uverejneného oznámením Federálneho ministerstva zahraničných vecí č. 160/1991 Zb. dohodli na vylúčení aplikácie citovaného Dohovoru na ich zmluvný vzťah založený touto Dohodou.
5. Písomnosti a komunikácia medzi zmluvnými stranami týkajúca sa tejto Dohody bude prebiehať aj v slovenskom jazyku, vrátane vystavovania účtovných dokladov a ich príloh.
6. Jednotlivé ustanovenia Dohody môžu byť menené, doplňované alebo zrušené iba po vzájomnej dohode účastníkov dohody, formou písomných dodatkov, ktoré budú podpísané účastníkmi dohody a budú tvoriť neoddeliteľnú súčasť Dohody, a to s prihliadnutím na príslušné ustanovenia zákona o verejnom obstarávaní.
7. Ak by niektoré z ustanovení tejto Dohody bolo neplatné, alebo by sa takým stalo neskôr, nebude tým dotknutá platnosť ostatných ustanovení tejto Dohody. Zmluvné strany sa zaväzujú vyvinúť maximálne úsilie na konvalidáciu neplatného ustanovenia Dohody, a ak taká konvalidácia nebude možná, zmluvné strany sa zaväzujú nahradiť neplatné ustanovenie takým ustanovením, ktoré sa svojim obsahom a povahou čo najviac približuje účelu, ktorý chceli účastníci dohody dosiahnuť neplatným ustanovením Dohody.
8. Zmluvné strany sa zaväzujú, že všetky spory, vyplývajúce z tejto Dohody, budú riešiť predovšetkým formou dohody. Zmluvné strany sa dohodli, že vzťahy vzniknuté medzi nimi na základe Dohody sa budú riadiť právnym poriadkom Slovenskej republiky. Na riešenie sporov vyplývajúcich z tejto Dohody sú príslušné súdy Slovenskej republiky.
9. Neoddeliteľnou súčasťou Dohody sú tieto prílohy:

Príloha č. 1 Cenník a technická špecifikácia

Príloha č. 2 Zoznam známych subdodávateľov

1. Dohoda je vyhotovená v štyroch rovnopisoch, z ktorých každý má platnosť originálu. Každá zmluvná strana obdrží dva rovnopisy tejto Dohody.
2. Zmluvné strany vyhlasujú, že si túto Dohodu pred jej podpísaním prečítali, jej obsahu porozumeli a na znak súhlasu s jej obsahom ju podpísali.

V Bratislave dňa …..................... V............................dňa …...............

Za Objednávateľa: Za Dodávateľa:

......................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

........................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

Príloha č. 1

**Cenník a technická špecifikácia**

|  |  |  |  |  |  |  |
| --- | --- | --- | --- | --- | --- | --- |
| **č.** | **PN** | **Názov produktu, popis** | **Jednotka** | **Cena/ks (bez DPH)** | **Predpokladaný počet v ks** | **Cena za predpokladaný počet ks (bez DPH)**  |
| 1. | R18-06495 | Win Server CAL 2022 Sngl UCAL | ks |  | 1000 |  |
| 2. | 381-04518 | ExchgStdCAL 2019 SNGL MVL UsrCAL | ks |  | 1000 |  |
|   |   | **Spolu bez DPH** |  |  |  |  |
|   |   | **DPH 20%** |  |  |  |  |
|   |   | **Spolu s DPH** |  |  |  |  |

Príloha č. 2

**Zoznam známych subdodávateľov**

Obchodné meno: ...............................................

Adresa sídla: ......................................................

I. \*Zabezpečenie predmetu zákazky „OBSTARANIE NOVÝCH LICENCIÍ MICROSOFT A SÚVISIACICH LICENČNÝCH PRÁV“ vyhlásenej podľa zákona o verejnom obstarávaní, vo veci ktorej je uzatvorená Rámcová dohoda, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu Dohody, týkajúce sa osobného postavenia v rozsahu, v akom bolo ich splnenie vyžadované od Dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

(text bodu 1 použiť opakovane podľa počtu subdodávateľov)

II. \*Zabezpečenie uvedeného predmetu Dohody nebudeme plniť prostredníctvom subdodávateľov.

..............................

 (meno, priezvisko, podpis)